《闲中偶成 其二》
宋代·郑清之

春过日初永，睡馀人未忺。露花心翼翼，风叶喜沾沾。

殿后蜂寻穴，怀归燕语檐。垂杨在何处，落絮点疏帘。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。